ི་སྒྲ་སྣ་ཚོགས་
འབྱུང་བའི་ཅང་ཏེའུ་བརྡུང་པ་དང་། དེ་གཉིས་ནི་ཕྱིའི་མཆོད་པའོ། །གཡུང་མོས་
ལྷ་ཐམས་ཅད་ལ་འཁྱུད་པས་ལྷན་ཅིག་སྐྱེས་པ་ཟག་པ་མེད་པའི་བདེ་བས་མཉེས་པར་
བསྒོམ་པ་ནི་དེ་ཁོ་ན་ཉིད་ཀྱི་མཆོད་པའོ། །དེ་ནས་སྡིག་བཤགས་བྱ་སྟེ། ཚོགས་ཀྱི་
ཞིང་རྟེན་གྱི་སྟོབས་ཀྱི་སྤྱན་སྔར་ཚེ་ཐོག་མ་མེད་པ་ནས་བསགས་པའི་སྡིག་པ་བཤགས་
པར་འདོད་པ་རྣམ་པར་སུན་འབྱིན་པའི་སྟོབས་དང་། ཕྱིས་སྲོག་གི་ཕྱིར་ཡང་མི་བྱེད་
པར་དམ་འཆའ་བ་གཉེན་པོ་ཀུན་ཏུ་སྤྱོད་པའི་སྟོབས་དང་ལྡན་པས་འདི་སྐད་ཅེས་
བརྗོད་པར་བྱ་སྟེ། གང་ཞིག་ཐོག་མ་མེད་པའི་འཁོར་བ་ནས། ངན་པའི་རྣམ་པར་
རྟོག་པ་ལས་སྐྱེས་པའི་སྡིག་པའི་ལས་བགྱིས་པ་དང་བགྱིད་དུ་སྩལ་བ་དང༌། བགྱིད་
པ་ལ་རྗེས་སུ་ཡི་རང་བ་དེ་ཐམས་ཅད་བླ་མ་དང་བཅོམ་ལྡན་འདས་མའི་སྤྱན་སྔར་
མཐོལ་ཞིང་བཤགས་སོ། །སླན་ཆད་ཀྱང་བསྡམ་པར་བགྱིད་ལགས་སོ། །ཞེས་བརྗོད་
དོ། །(༩༧)དེ་ནས་སྡིག་པ་དག་པར་བསྒོམ་པ་ནི་སོར་ཆུད་པའི་སྟོབས་སོ། །དེ་ནས་
བསོད་ནམས་ལ་ཡི་རང་བར་བྱ་སྟེ། སོ་སོ་སྐྱེ་བོས་སྦྱིན་པ་སྣ་རེ་ཙམ་གཏོང་བ་ལ་
- 180-

བདག་མེད་ལྷ་མོ་བཅོ་ལྔའི་མངོན་རྟོགས།
སོགས་པའི་དགེ་བའི་རྩ་བ་དང་། འཕགས་པ་ཉན་ཐོས་རང་དོན་དུ་བདེན་པ་བཞི་
ཐུགས་སུ་ཆུད་པའི་དགེ་བའི་རྩ་བ་དང་། རང་སངས་རྒྱས་རང་དོན་དུ་རྟེན་འབྲེལ་
བཅུ་གཉིས་ཐུགས་སུ་ཆུད་པའི་དགེ་བའི་རྩ་བ་དང་། བྱང་ཆུབ་སེམས་དཔའ་རྣམས་
ལུས་དང་སྲོག་ལ་མི་བལྟ་བར་སེམས་ཅན་གྱི་དོན་མཛད་པ་དང་། ཡང་དག་པར་
རྫོགས་པའི་སངས་རྒྱས་ཇི་སྲིད་འཁོར་བ་མ་སྟོངས་ཀྱི་བར་དུ་སེམས་ཅན་གྱི་དོན་
མཛད་པ་འདི་རྣམས་རེ་ལེགས་པ་ཡིན་སྙམ་དུ་ཐམས་ཅད་ལ་ཕྲག་དོག་མེད་པའི་
རྗེས་སུ་ཡི་རང་བ་བསྒོམས་ཤིང་ངག་ཏུ་ཡང་འདི་སྐད་ཅེས་བརྗོད་པར་བྱ་སྟེ། སོ་
སོ་སྐྱེ་བོ་དང་། འཕགས་པ་ཉན་ཐོས་དང་། རང་སངས་རྒྱས་དང་། བྱང་ཆུབ་
སེམས་དཔའ་དང་། བླ་ན་མེད་པ་ཡང་དག་པར་རྫོགས་པའི་སངས་རྒྱས་ཀྱི་དགེ་
བའི་རྩ་བ་དེ་རྣམས་ཀུན་ལ་རྒྱ་ཆེར་རྗེས་སུ་ཡི་རང་བར་བགྱིའོ། །དེ་ལྟ་བུའི་དགེ་
བའི་རྩ་བ་དེ་རྣམས་བསྔོ་བར་བྱ་སྟེ། དེ་ལྟར་བགྱིས་པའི་དགེ་བའི་རྩ་བ་དེ་རྣམས་
སེམས་ཅན་ཐམས་ཅད་དང་ཐུན་མོང་དུ་བྱས་ཏེ་རྣམ་པ་ཐམས་ཅད་མཁྱེན་པའི་སངས་
རྒྱས་ཀྱི་རྒྱུར་གྱུར་ཅིག་ཅེས་བརྗོད་དོ། །དེ་ནས་སྐྱབས་སུ་འགྲོ་བར་བྱ་སྟེ། བླ་མ་དང་
གཙོ་བོ་ནི་སངས་རྒྱས་ཀྱི་ངོ་བོ། གསང་སྔགས་ཟབ་མོ་ནི་ཆོས། འཁོར་གྱི་ལྷ་མོ་ནི་
དགེ་འདུན། དེ་ལྟ་བུའི་ཞིང་ནི་གཞན་པས་མཆོག་ཏུ་གྱུར་པའི་དཀོན་མཆོག་གསུམ་
དུ་བསམས་ལ། འདི་སྐད་དུ་བདག་མིང་འདི་ཞེས་བགྱི་བས་དུས་ད་ནས་བཟུང་
སྟེ། ཇི་སྲིད་རྡོ་རྗེ་བདག་མེད་མའི་གོ་འཕང་མ་ཐོབ་ཀྱི་བར་དུ་སངས་རྒྱས་ལ་སྐྱབས་
སུ་མཆིའོ། །ཆོས་ལ་སྐྱབས་སུ་མཆིའོ། །དགེ་འདུན་ལ་སྐྱབས་སུ་མཆིའོ་ཞེས་བརྗོད་
པར་བྱའོ། །དེ་ནས་དོན་དམ་བྱང་ཆུབ་ཀྱི་སེམས་ནི་ཚོགས་ཀྱི་ཞིང་དང་བདག་ཉིད་
དང་། ཚོགས་ལ་སོགས་པའི་དངོས་པོ་ཐམས་ཅད་དོན་དམ་པར་རང་བཞིན་མེད་
པར་བསྒོམ་པར་བྱའོ། །ཀུན་རྫོབ་བྱང་ཆུབ་ཀྱི་སེམས་སྨོན་པའི་བདག་ཉིད་ཅན་ནི་
181

ས་སྐྱ་བཀའ་འབུམ། ༼པ》རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
སེམས་ཅན་ཐམས་ཅད་ཀྱི་དོན་དུ་སངས་རྒྱས་འདོད་པའི་བསམ་པས་སེམས་ཅན་
ཐམས་ཅད་ཀྱི་དོན་དུ་བདག་གིས་སངས་རྒྱས་ཐོབ་པར་བྱའོ་ཞེས་བརྗོད་པའོ། །འཇུག་
པའི་བདག་ཉིད་ཅན་ནི་བྱང་ཆུབ་སེམས་དཔའི་སྤྱོད་པ་ཐམས་ཅད་སྤྱད་པར་བྱའོ་སྙམ་
པའི་བསམ་པས་སངས་རྒྱས་དང་། བྱང་ཆུབ་སེམས་དཔའ་ཐམས་ཅད་ཀྱིས་བསླབ་
པར་བྱ་བ་དང་། སྤྱོད་པ་ཐམས་ཅད་བདག་གིས་སྤྱད་པར་བྱའོ། །ཞེས་བརྗོད་པར་
བྱའོ། །དེ་ལྟར་ཕྱག་དང་མཆོད་པ་སྔོན་དུ་འགྲོ་བའི་ཡན་ལག་བདུན་ཏེ། སྡིག་པ་
བཤགས་པ་དང་།
བསོད་ནམས་ལ་རྗེས་སུ་ཡི་རང་བ་དང༌་།
བསྔོ་བ་བླ་ན་མེད་
པ་དང་༌། སྐྱབས་སུ་འགྲོ་བ་དང༌། དོན་དམ་བྱང་ཆུབ་སེམས་དང་། སྨོན་པའི་
བདག་ཉིད་ཅན་དང༌་། འཇུག་པའི་བདག་ཉིད་ཅན་ནོ། །དེ་ནས་ཚད་མེད་པ་བཞི་
བསྒོམ་པར་བྱ་སྟེ། ཁམས་གསུམ་གྱི་སེམས་ཅན་ཐམས་ཅད་བདེ་བ་དང་བདེ་བའི་
རྒྱུ་དང་ལྡན་པར་གྱུར་ཅིག་པ་ནི་བྱམས་པའོ། །སྡུག་བསྔལ་དང་དེའི་རྒྱུ་དང་བྲལ་
བར་འདོད་པ་ནི་སྙིང་རྗེའོ། །ལམ་ཁྱད་པར་ཅན་དང་འཕྲད་པར་འདོད་པ་ནི་དགའ་
བའོ། །ཉེ་རིང་མེད་པ་ནི་བཏང་སྙོམས་ཏེ་དེ་ལྟར་ཚད་མེད་པ་བཞིའོ། ། དེ་དག་ནི་
བསོད་ནམས་ཀྱི་ཚོགས་སོ། །
ཨོཾ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་བ་ཨཱཏྨ་ཀོ྅་ཧཾ། ཞེས་བརྗོད་པས་ཆོས་ཐམས་ཅད་
རྨི་ལམ་སྒྱུ་མ་ལྟ་བུར་རང་བཞིན་མེད་པར་རྟོགས་ལ། བདག་དང་ཁམས་གསུམ་
སྣང་ཡང་རང་བཞིན་མེད་པར་སྟོང་པར་བསྒོམས་པ་ནི་ཡེ་ཤེས་ཀྱི་ཚོགས་བསགས་
པའོ། །དེ་ནས་སྔར་གྱི་བྱང་ཆུབ་(༩༨)ཀྱི་སེམས་ཀྱི་རྒྱུན་དྲན་པས་གཟུགས་སྐུར་ལངས་
ལ་སེམས་ཅན་གྱི་དོན་བྱའོ་སྙམ་པས་ནམ་མཁའ་སྟོང་པར་རང་གི་སེམས་ཉིད་ ྃ་ལས་
པདྨ། དེའི་སྟེང་དུ་རཾ་ལས་ཉི་མའི་དཀྱིལ་འཁོར། དེའི་སྟེང་དུ་ཧཱུྃ་ལས་སྣ་ཚོགས་
རྡོ་རྗེ། དེའི་ལྟེ་བའི་ཧཱུྃ་ལས་འོད་ཟེར་ཕྱོགས་བཅུར་འཕྲོས་པས་རྡོ་རྗེའི་ར་བ་དང་དྲ་
182-

བདག་མེད་ལྷ་མོ་བཅོ་ལྔའི་མངོན་རྟོགས།
བ། སྟེང་དུ་འཕྲོས་པས་གུར་དང་བླ་རེ། འོག་ཏུ་འཕྲོས་པས་རྡོ་རྗེའི་ས་གཞི་རྣམས་
རབ་ཏུ་བརྟན་པར་བསྒོམ་མོ། །དེར་སྤྲོས་པ་ལ་དགའ་བ་ན་ཨོཾ་བཛྲ་རཀྵ་རཀྵ་ཧཱུྃ་ཧཱུྃ་
ཧཱུྃ་ཕཊ་ཅེས་པས་ཀྱང་བརྟན་པར་བྱ་སྟེ་ཐུན་མོང་གི་སྲུང་བའི་འཁོར་ལོའོ། །དེའི་
ནང་དུ་ཐུན་མོང་མ་ཡིན་པའི་སྲུང་བའི་འཁོར་ལོའང་བསྒོམ་པར་བྱའོ། །མི་ཤེས་ན་
འགལ་བ་མེད་དོ། །སྲུང་འཁོར་གཉིས་ཀྱི་བར་རམ་ཐམས་ཅད་ཀྱི་ཕྱི་རོལ་དུའང་རུང
སྟེ། དུར་ཁྲོད་ཆེན་པོ་བརྒྱད་སྐད་ཅིག་གིས་བསམ་པར་བྱའོ། །དེ་ནས་སྲུང་འཁོར་
གྱི་ནང་དུ་གཞིའི་ཡན་ལག་ཆོས་ཀྱི་འབྱུང་གནས་གྲུ་གསུམ་པ་ཕྱི་དཀར་ལ་ནང་དམར་
བ་ཞབས་ཞུམ་པ་གདེངས་ཁ་གྱེན་དུ་ཕྱོགས་པར་བསམ་མོ། །དེའི་ནང་དུ་རྒྱུའི་ཡན་
ལག་འབྱུང་བ་རིམ་བརྩེགས་ནི་ལཾ་ལས་འབྱུང་བ་སའི་དཀྱིལ་འཁོར་གྲུ་བཞི་པ་ལྗང་
གུ་ལཾ་གྱིས་མཚན་པ་དང་། དེའི་སྟེང་དུ་བྃ་ལས་ཆུའི་དཀྱིལ་འཁོར་དཀར་པོ་ཟླུམ་
པོ་བཾ་གྱིས་མཚན་པ། དེའི་སྟེང་དུ་རཾ་ལས་མེའི་དཀྱིལ་འཁོར་གྲུ་གསུམ་དམར་པོ་
རཾ་གྱིས་མཚན་པ། དེའི་སྟེང་དུ་ཡཾ་ལས་རླུང་གི་དཀྱིལ་འཁོར་གཞུའི་དབྱིབས་ལྟ་བུ་
གཡོ་བའི་བ་དན་གྱིས་མཚན་པའོ། །དེའི་སྟེང་དུ་ཧཱུྃ་ལས་འཁོར་ལོ་སེར་པོ་རྩིབས་
བཅུ་པ་རྣཾ་གྱིས་མཚན་པའོ། །ལུགས་ལས་བཟློག་པའམ་ཡང་ན་ལུགས་འབྱུང་སྟེ་ཡཾ་
ལས་རླུང་གི་དཀྱིལ་འཁོར་གཞུ་ལྟ་བུ་གཡོ་བའི་བ་དན་གྱིས་མཚན་པ། དེའི་སྟེང་དུ་
མེའི་དཀྱིལ་འཁོར་འབར་བས་མཚན་པ། དེའི་སྟེང་དུ་ཆུའི་དཀྱིལ་འཁོར་བུམ་པས་
མཚནན་པ། དེའི་སྟེང་དུ་སའི་དཀྱིལ་འཁོར་རྡོ་རྗེ་རྩེ་གསུམ་པས་མཚན་པ་སྟེ། ས་
བོན་དང་དབྱིབས་དང་ཁ་དོག་དང་འཁོར་ལོ་རྣམས་ནི་སྔ་མ་དང་འདྲ་ལ་རྒྱུའི་ཡན་
ལག་གོ། །དེ་ནས་འདི་རྣམས་ཐམས་ཅད་རང་གི་སེམས་ཀྱི་སྣང་བ་ཙམ་ཡིན་སྙམ་
དུ་བསམ་པ་ཙམ་མམ། ཡང་ན་ཨོཾ་ཨཱཿཧཱུྃ་ཧོ་དམར་པོ་གཉིས་ཀྱིས་མཐའ་རྟེན་པ་ལ་
བར་དོའི་ཤེས་པ་འབྱུང་བ་ལ་ཞུགས་པར་བསམ་པ་ནི་རྐྱེན་གྱི་ཡན་ལག་གོ། །དེས་
183

ས་སྐྱ་བཀའ་འབུམ། ༼པ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
རྐྱེན་བྱས་ནས་གཞལ་ཡས་ཁང་གདན་དང་བཅས་པ་བསྒོམ་པར་བྱ་སྟེ། རྩིག་པ་ལྔའི་
རང་བཞིན་དང་ལྡན་པ་གྲུ་བཞི་སྒོ་བཞི་པ། ནང་ནས་རྣལ་འབྱོར་མ་ལྔ་ལ་རྡོ་རྗེ་ར་
བ་དང་མེ་རི་སྟེ་འཕར་མ་གཉིས་པ་ཕ་གུ་དང་མདའ་ཡབ་དང་དྲ་བ་དང་དྲ་བ་ཕྱེད་
པ་དང་ཟླ་བ་རླུང་གིས་བསྐྱོད་པ་དང་རྔ་ཡབ་རྣམས་དང༌། མེ་ལོང་དང་མེ་ཏོག་གི་
ཕྲེང་བས་མཛེས་པར་བྱས་པ། སྒོ་རྣམས་སུ་རྟ་བབས་དང་སྒོ་ཁང་དུ་བླ་རེ་མུན་པ་
བསལ་བར་བྱ་བའི་ཕྱིར་རྡོ་རྗེ་རིན་པོ་ཆེ་རྣམས་ཀྱིས་བརྒྱན་པ། འདོད་ཡོན་གྱི་སྣམ་
བུ་ལ་འདོད་ཡོན་གྱི་ལྷ་མོ་མཆོད་རྫས་དུ་མ་ཐོགས་པས་མཆོད་པ་བྱེད་པ། ནང་ན་
ཀ་བ་བརྒྱད་པའི་སྟེང་རྡོ་རྗེའི་གདུང་གིས་མིག་མངས་རིས་སུ་བྲེས་ཤིང་སྟེང་གཙང་
ཁང་ཕྱུར་བུ་ལ་རྡོ་རྗེ་རིན་པོ་ཆེས་མཛེས་པར་བྱས་པ། གདུགས་དང་རྒྱལ་མཚན་
དང་བ་དན་ལ་སོགས་པས་ཕྱོགས་མཚམས་ཐམས་ཅད་བརྒྱན་ནས་ལྷ་མོ་ཐམས་ཅད་
ཀྱི་གནས་སུ་གདན་རོ་བཅོ་ལྔ་བསྐྱེད་པར་བྱ་སྟེ་རྟེན་བསྐྱེད་པའོ། །དེ་ནས་བརྟེན་པ་
ལྷ་བསྐྱེད་པ་ནི། བསྙེན་སྒྲུབ་བཞི་ལས་དང་པོ་གདན་བཅོ་ལྔའི་སྟེང་དུ་ཨཱ་ལི་བཅུ་
དྲུག་ཕྲག་གཉིས་སྐར་མའི་རྣམ་པ་ལྟ་བུ་ལ་འདི་ཉིད་སངས་རྒྱས་ཀྱི་རྒྱུད་ལ་མངའ་
བའི་མཚན་བཟང་པོ་སུམ་ཅུ་རྩ་གཉིས་ཡིན་སྙམ་དུ་བསམ། དེ་ཡོངས་སུ་གྱུར་པ་
ལས་ཟླ་བ་བཅོ་ལྔ་མེ་ལོང་ལྟ་བུའི་ཡེ་ཤེས་སུ་མོས་པ་བྱ། དེའི་སྟེང་དུ་ཀཱ་ལི་སུམ་ཅུ་
རྩ་བཞི་ལས་ཡ་ར་ལ་ཝ་ཌ་ཌྷ་དྲུག་བསྣན་པས་བཞི་བཅུ་ཕྲག་གཉིས་དཔེ་བྱད་བཟང་
པོ་བརྒྱད་(༩༩)ཅུར་མོས་པ་བྱ། དེ་ཡོངས་སུ་གྱུར་པ་ལས་ཉི་མའི་དཀྱིལ་འཁོར་བཅོ་
ལྔ་མཉམ་པ་ཉིད་ཀྱི་ཡེ་ཤེས་སུ་མོས་པ་བྱ། དེ་ནས་དེ་དག་གི་དབུས་སུ་ས་བོན་བཅོ་
ལྔ་བསམ་པར་བྱ་སྟེ། དབུས་སུ་ༀ། ཤར་དུ་ཨཱོྃ། ལྷོར་ཙཽ། ནུབ་ཏུ་ཨཱོྃ། བྱང་དུ་
། ཕྱི་རོལ་གྱི་དབང་ལྡན་དུ་ཧཱུྃ། མེར་ཙཽ། སྲིན་པོར་ནཱཾ། རླུང་དུ་ལཾ། ཤར་སྒོར
ལཱྀ། ལྷོར་། ནུབ་ཏུ་། བྱང་དུ་ཨོཾ། འོག་ཏུ་ཨོཾ། སྟེང་དུ་། དེ་རྣམས་ནི་
184-

བདག་མེད་ལྷ་མོ་བཅོ་ལྔའི་མངོན་རྟོགས།
ཁ་དོག་ནག་པོར་བསམ་པར་བྱའོ། །དེ་དག་ཡོངས་སུ་གྱུར་པ་ལས་གྲི་གུག་བཅོ་ལྔ་
རང་རང་གི་ས་བོན་གྱིས་མཚན་པ་སོ་སོར་ཀུན་ཏུ་རྟོག་པའི་ཡེ་ཤེས་སོ། །དེ་རྣམས་
ཐམས་ཅད་རང་རང་གི་གནས་སུ་ཞུ་ཞིང་འདྲེས་པར་གྱུར་པ་ནི་བྱ་བ་ནན་ཏན་གྱི་ཡེ་
ཤེས་སོ། །དེ་ལས་ལྷ་བཅོ་ལྔའི་སྐུ་ཡོངས་སུ་རྫོགས་པ་ནི་སངས་རྒྱས་ཀྱི་རྒྱུད་ལ་མངའ་
བའི་ཆོས་ཀྱི་དབྱིངས་ཤིན་ཏུ་རྣམ་པར་དག་པའི་ཡེ་ཤེས་འདི་ཉིད་ཡིན་སྙམ་དུ་བསམ་
པར་བྱའོ། །དེ་ལ་དབུས་སུ་ནི་རྡོ་རྗེ་བདག་མེད་མའོ། །ཤར་དུ་རྡོ་རྗེ་མའོ། །ལྷོར་
གསང་བའི་དཀར་མོའོ། །ནུབ་ཏུ་ཆུའི་རྣལ་འབྱོར་མའོ། །བྱང་དུ་རྡོ་རྗེ་མཁའ་འགྲོ་
མའོ། །ནང་གི་འཕར་མའོ། །དབང་ལྡན་དུ་པུཀྐ་སཱིའོ། །མེར་རི་ཁྲོད་མའོ། །བདེན་
བྲལ་དུ་ཙནྜ་ལཱིའོ། །རླུང་དུ་གཡུང་མོའོ། །ཤར་སྒོར་དཀར་མོའོ། །ལྷོར་ཆོམ་རྐུན་
མའོ། །ནུབ་ཏུ་རོ་ལངས་མའོ། །བྱང་དུ་གྷསྨ་རཱིའོ། །འོག་ཏུ་ས་སྤྱོད་མ་སྟེ་ཞལ་སྟེང་
དུ་གཟིགས་པའོ། །དེ་ནས་སྟེང་དུ་མཁའ་སྤྱོད་མ་སྟེ་ཞལ་འོག་ཏུ་གཟིགས་པའོ། །དེ་
ནས་སྐུ་མདོག་དང་ཕྱག་མཚན་གསལ་གདབ་པར་བྱ་སྟེ། དེ་ཡང་ལྷ་མོ་ཐམས་ཅད་
སྐུ་མདོག་ནག་མོ་ཞལ་གཅིག་ཕྱག་གཉིས་མ། མཁྲང་ཞིང་མཐོ་བའི་ནུ་མ་འབུར་བའི་
བརྗིད་དང་ལྡན་པ། རབ་ཏུ་གཞོན་ཞིང་ཤ་རྒྱས་པ། དབུ་སྐྲ་དམར་སེར་གྱེན་དུ་
ལངས་པ། དམར་ཞིང་ཟླུམ་པའི་སྤྱན་གསུམ་པ། སྨིན་མ་དཔྲལ་བར་བསྡུས་པའི་
ཁྲོ་གཉེར་དང་ལྡན་པ། ཅུང་ཟད་འཛུམ་པའི་མཆེ་བ་གཙིགས་པའི་ཞལ་ཅན། མི་
མགོ་སྐམ་པོ་ལྔས་དབུ་ལ་བརྒྱན་ཅིང་སྐམ་པོ་ལྔ་བཅུའི་དོ་ཤལ་ཅན། ཕྱག་གཡས་
པས་རྡོ་རྗེ་གྲི་གུག་འཕྱར་ཏེ་འཛིན་པ། གཡོན་པས་རབ་ཏུ་དཀར་བའི་ཐོད་པ་བདུད་
བཞིའི་ཁྲག་གིས་བཀང་བ་ཐུགས་ཀར་བཟུང་བ་ལ་གཡོན་དུ་འགྱིང་པའི་སྤྱན་གྱིས་
ཅུང་ཟད་གཟིགས་པ། གཡོན་གྱི་གྲུ་མོར་རྡོ་རྗེ་ཁ་ཊཱཾ་ག་དྲིལ་བུ་དང་བ་དན་གྱིས་
བརྒྱན་པ་འཛིན་པ། རུས་པའི་རྒྱན་ཆ་ལྔས་བརྒྱན་ཅིང་སྟག་གི་པགས་པས་སྣམ་
185

ས་སྐྱ་བཀའ་འབུམ། ༼པ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
དཀྲིས་བྱས་པ། ཞབས་གཡོན་པའི་མཐིལ་གྱིས་རོའི་སྙིང་ག་ནས་མནན་ཅིང་སྐྱིལ་
ཀྲུང་ཕྱེད་པའི་གར་གྱིས་བཞུགས་པ། མེ་རི་འབར་བའི་དབུས་ན་བདེ་བ་ཆེན་པོ་
དང་ཟག་པ་མེད་པའི་ཐུགས་རྗེ་ཆེན་པོས་སེམས་ཅན་གྱི་དོན་མཛད་ཅིང་བཞུགས་
པ་བསྒོམ་པར་བྱའོ། །བསྙེན་པའི་ཡན་ལག་སྟེ་དང་པོའོ།། །།
དེ་ནས་ཡན་ལག་གཉིས་པ་ནི། སྐྱེ་མཆེད་དང་སྐུ་གསུང་ཐུགས་ཀྱི་གནས་སུ་
སྟོང་པའི་ངང་ལས་པདྨ་དང༌། ཉི་མ་དང་། རོའི་སྟེང་དུ་ས་བོན་རྣམས་ལས་ལྷ་
མོའི་སྐུར་བསྐྱེད་པར་བྱ་སྟེ། མིག་ཏུ་མོོ་ལས་གཏི་མུག་རྡོ་རྗེ་མ་དཀར་མོ། རྣ་
བར་དེེ་ལས་ཞེ་སྡང་རྡོ་རྗེ་མ་སྔོན་མོ། སྣ་བུག་གི་འདོམ་པོར་པཾ་ལས་སེར་སྣ་རྡོ་རྗེ་
མ་སེར་མོ། ལྕེའི་རྩ་བར་རེེ་ལས་འདོད་ཆགས་རྡོ་རྗེ་མ་དམར་མོ། དཔྲལ་བར་ཨོཾ་
ལས་ཕྲག་དོག་རྡོ་རྗེ་མ་ལྗང་གུ། སྙིང་གི་ནང་དུ་རྣཾ་ལས་བདག་མེད་རྣལ་འབྱོར་མ་
ནག་མོ། མཚོག་མའི་སྟེང་དུ་ཨོཾ་ལས་སྐུ་རྡོ་རྗེ་མ་དཀར་མོ། མགྲིན་པར་ཨཱཿལས་
གསུང་རྡོ་རྗེ་མ་དམར་མོ། སྙིང་གར་ཧཱུྃ་ལས་ཐུགས་རྡོ་རྗེ་མ་ནག་མོ། ཐམས་ཅད་
ཀྱང་ཞལ་གཅིག་ཕྱག་གཉིས་མ། ཕྱག་གཡས་པ་གྲི་གུག །གཡོན་པ་ན་ཐོད་པ། གྲུ་
མོ་ན་ཁ་ཊཱཾ་ག་འཛིན་པ། སྤྱན་གསུམ་པ།
རུས་པའི་རྒྱན་ཆ་ལྔ་དང་ལྡན་པ། མེ་
རི་འབར་བའི་དབུས་ན་སྐྱིལ་ཀྲུང་ཕྱེད་པའི་གར་གྱིས་བཞུགས་པའོ། །(༡༠༠)ཐུགས་
ཀར་པདྨ་དང་ཉི་མའི་སྟེང་དུ་ཨཾ་ལས་གྲི་གུག་སྔོ་ནག་ཨཾ་གིས་མཚན་པ་ཙམ་བསམ་
པའམ། ཡང་ན་རྗེ་བཙུན་མའི་སྐུ་ཚོན་གང་པ་གཅིག་གི་ཐུགས་ཀར་ཕྱག་མཚན་ས་
བོན་གྱིས་མཚན་པ་བསྒོམས་ལ་སེམས་དཔའ་སུམ་བརྩེགས་སུ་བསྒོམ་པ་སྟེ་དེ་གཉིས་
གང་ཡང་རུང་བ་ཞིག་བྱའོ། །ཉེ་བར་སྒྲུབ་པ་སྟེ་ཡན་ལག་གཉིས་པའོ།། །
དེ་ནས་ཡན་ལག་གསུམ་པ་ནི། ཐུགས་ཀའི་ཨོཾ་ལས་འོད་ཟེར་ལྕགས་ཀྱུ་ལྟ་བུ་
སྤྲོས་ཏེ་རྗེ་བཙུན་མ་ལྷ་མོ་བཅོ་ལྔའི་དཀྱིལ་འཁོར་གྱི་ཡེ་ཤེས་པ་མདུན་གྱི་ནམ་མཁའ་
186

བདག་མེད་ལྷ་མོ་བཅོ